Parlamentul  României

[image: image1.png]FOMANIA




Comisia pentru buget, finanţe şi bănci

Bucureşti,       16.06.2004 

Nr. 22/365

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 43/2004 pentru ratificarea Memorandumului de finanţare dintre Guvernul României şi Comisia Europeană referitor la Programul naţional PHARE 2003 pentru România, semnat la Bucureşti la 2 decembrie 2003, cu care comisia noastră a fost sesizată în fond cu adresa Biroului Permanent nr. P.L.-X 351 din 8 iunie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,     16.06.2004  

Nr. 371

RAPORT

asupra proiectului de Lege privind aprobarea Ordonanţei de urgenţă 

a Guvernului nr. 43/2004 pentru ratificarea Memorandumului de finanţare dintre Guvernul României şi Comisia Europeană referitor 

la Programul naţional PHARE 2003 pentru România, semnat la 

Bucureşti la 2 decembrie 2003
Cu adresa nr. P.L.-X 351 din 8 iunie 2004, Biroul Permanent, conform art.89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 43/2004 pentru ratificarea Memorandumului de finanţare dintre Guvernul României şi Comisia Europeană referitor la Programul naţional PHARE 2003 pentru România, semnat la Bucureşti la 2 decembrie 2003.

La întocmirea raportului s-au avut în vedere avizele de la Comisia juridică, de disciplină şi imunităţi, Comisia pentru politică externă precum şi avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii Ministerului Finanţelor Publice, care au susţinut forma rezultată din prezentul raport.

Pentru acest proiect de Lege Camera Deputaţilor este prima Cameră sesizată.
Prezentul proiect de Lege are ca obiect de reglementare ratificarea Memorandului de finanţare dintre Guvernul României şi Comisia Europeană referitor la Programul naţional PHARE 2003 pentru România.

Programul asigură finanţarea nerambursabilă din partea Comunităţii Europene cu suma de 265,5 milioane euro.

In urma examinării proiectului de Lege privind aprobarea Ordonanţei de urgenţă a Guvernului nr. 43/2004 pentru ratificarea Memorandumului de finanţare dintre Guvernul României şi Comisia Europeană referitor la Programul naţional PHARE 2003 pentru România, semnat la Bucureşti la 2 decembrie 2003, în şedinţa din  16 iunie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

În conformitate cu art. 76 alin. (2) din Constituţia României, republicată, proiectul de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Dr. Daniel Ionescu

          Consilieri parlamentari:

          Onete Alexandru

          Bărdiţă Mariana

